**OBRAZLOŽENJE II. IZMJENA I DOPUNA PRORAČUNA**

**OPĆINE VINICA ZA 2024. GODINU**

Odredbama članka 45. Zakona o proračunu („Narodne novine“, broj 144/21) propisano je da se izmjenama i dopunama proračuna mijenja plan isključivo za tekuću proračunsku godinu. Na postupak donošenja izmjena i dopuna proračuna na odgovarajući se način primjenjuju odredbe Zakona za postupak donošenja proračuna.

Proračun Općine Vinica za 2024. godinu i projekcije za 2025. i 2026. godinu usvojen je na 18. sjednici Općinskog vijeća Općine Vinica i objavljen u Službenom vjesniku Varaždinske županije, br 97/23. Prve izmjene i dopune Proračuna usvojene su na 22. sjednici Općinskog vijeća i objavljene u Službenom vjesniku Varaždinske županije br. 55/24.

Drugim izmjenama i dopunama iskazano je smanjenje proračuna za 3.726.591,28 eura u odnosu na tekući plan, te sada iznosi 2.096.953,11 eura. U ovim izmjenama i dopunama sadržane su izmjene i dopune Proračuna Općine Vinica i proračunskog korisnika Dječjeg vrtića Vinica. Financijski plan Dječjeg vrtića Vinica sada iznosi 407.046,84 eura, a u planiranim prihodima Dječjeg vrtića Vinica sadržani su i prijenosi proračunskom korisnika iz Proračuna Općine Vinica u iznosu od 267.631,00 eura (povećanje u odnosu na tekući plan od 6.774,00 eur).

Po ovim izmjenama i dopunama planirani su ukupni prihodi i primici u iznosu od 2.217.992,78 eura, manjak iz prethodnih godina u iznosu od 121.039,67 i rashodi u iznosu od 2.096.953,11 eura.

**I. RAČUN PRIHODA I RASHODA**

**Prihodi**

***Skupina 6 PRIHODI POSLOVANJA*** u odnosu na tekući plan smanjeni su za 3.715.922,18 eura tako da plan po ovim izmjenama i dopunama Proračuna iznosi 2.213.992,78 eura.

*Prihodi od poreza* smanjeni su za 151.811,14 eur i sada iznose 1.332.458,86 eur. U prihodima od poreza sadržani su Porez i prirez na dohodak, Porez na imovinu, Porez na robu i usluge.

*Prihodi pomoći* iskazani su s smanjenjem za 3.522.253,04 eura te plan sada iznosi 564.683,92 eura.

Najznačajnije smanjenje po ovim Izmjenama i dopunama odnosi se na smanjenje kapitalnih pomoći za planirane i kandidirane projekte, a čija se realizacija očekuje u 2025. godini ili nisu odobrena bespovratna sredstva.

Modernizacija i sanacija nerazvrstanih cesta, smanjenje za 43.200,00 €-nije odobreno

Dogradnja DV Vinica, smanjenje za 232.075,00 €, odobrena bespovratna sredstva, planirana realizacija tijekom 2025. i 2026. godine.

Projekta dokumentacija IOT , smanjenje za 67.190,92-planirano tijekom 2025. godine

Izgradnja, obnova, održavanje, opremanje i rekonstrukcija sportskih građevina, smanjenje za 300.000,00 €-kandidirano, nema rezultata

Pješačko, biciklističko, prometni poligon, smanjenje za 60.368,75 €-odobrena bespovratna sredstva, u tijeku je provedba, očekivani prihod u 2025. godini po završnom izvješću.

Sanacije opasnih mjesta, obilježavanje pješačkih prijelaza na ŽC2029, - odobrena bespovratna sredstva, planirana realizacija u 2025. godini.

Izrada i donošenje PPOV putem elektroničkog sustava e-Planovi-smanjenje planiranih kapitalnih pomoći za 30.000,00 – odobrena bespovratna sredstva, realizacija u tijeku

Centar kreativnih i kulturnih industrija, ITU mehanizam na Urbanom području Varaždin („kino dvorana“ )-smanjenje za 264.450,00€, prema Sporazumu očekivano u narednom razdoblju

Obnova Kurije Patačić uz turističku valorizaciju lokaliteta, ITU mehanizam na Urbanom području Varaždin-smanjenje za 538.622,96 €, prema Sporazumu očekivano u narednom razdoblju

Rekonstrukcija zgrade ugostiteljske namjene Motel Opeka u Hotel baštine-smanjenje za 1.993.659,00 €, nisu odobrena bespovratna sredstva

Ograda na groblju, LAG Sjeverozapad-smanjenje za 19.364,15€, predano završno izvješće, očekuje se prihod nakon obrade izvješća

*Prihodi od imovine* smanjuju se za 28.609,00 eura te su ovim izmjenama i dopunama planirani u iznosu od 32.137,00 eura.

*Prihodi od administrativnih pristojbi* smanjuju se za 35.894,00 eura i sada su planirani u iznosu od 229.004,00 eura. Smanjenje se u najvećoj mjeri odnosi na participacije roditelja DV Vinica.

*Prihodi od prodaje proizvoda i robe te pruženih usluga i prihodi od donacija* povećavaju se za 23.645,00 eura i sada iznose 55.709,00 eura.

***Skupina 7 PRIHODI OD PRODAJE NEFINANCIJSKE IMOVINE*** u odnosu na tekući plan smanjuju se za 25.309,00 te sada iznose 4.000,00€. Smanjenje se uglvanom odnosi na prihod od prodaje naslijeđene imovine

**Rashodi**

***Skupina 3 RASHODI POSLOVANJA*** prema tekućem planu od 1.653.122,53 eura po ovim izmjenama i dopunama smanjuju se za 149..862,17 €, te sada iznose 1.653.122,53 eura.

*Rashodi za zaposlene* – smanjuju se za 28.897,50 €, smanjenje se uglavnom odnosi na rashod DV Vinica

*Materijalni rashodi* -67.267,52€, a najznačajnije smanjenje odnosi se na usluge tekućeg i investicijskog održavanja i intelektualne i osobne usluge

*Financijski rashodi* po ovim izmjenama i dopunama smanjuju se za 500,00 €, te sada iznose 5.036,00 eura

*Subvencije* u odnosu na tekući plan smanjuju se za 20.182,75 € i uglavnom se odnose na subvencije poljoprivrednicima, obrtnicima i OPG gospodarstvima te poduzetnicima, a ovise o podnesenim zahtjevima koji udovoljavaju kriteriju dodjele subvencije

*Pomoći dane u inozemstvo i unutar općeg proračuna* povećavaju se za 2.706,47 € i po ovim izmjenama iznose 92.599,47. Povećanja se uglavnom odnose na tekuće pomoći OŠ Vinica (radne bilježnice i likovne mape, odobreni zahtjevi i produženi boravak) te povećanje članarine TZP Sjever Zagorja

*Naknade građanima i kućanstvima na temelju osiguranja i druge naknade* po ovim izmjenama i dopunama smanjuju se za 19.674,75€ i sada iznose 87.149,25 eura. Smanjenje se odnosi na novčane potpore studentima i učenicima, naknade za novorođenče, podmirenje troškova stanovanja za korisnike ZMN i dr., a ovise o broju podnesenih zahtjeva koje udovoljavaju kriterijima dodjele naknada

*Ostali rashodi* s planiranih 229.943,80€ smanjuju se na 213.897,68€. Smanjenje je rezultat izmjena unutar ove vrste rashoda. Neki rashodi planirani unutar ove skupine nisu realizirani (kapitalne pomoći trgovačkim društvima u javnom sektoru za izgradnju vodovodne mreže, zbrinjavanje smeća)

***Skupina 4 RASHODI ZA NABAVU NEFINANCIJSKE DUGOTRAJNE IMOVINE*** smanjeni su za 3.576.729,11€ i sada iznose 443.830,58 eura. Smanjenje se u najvećoj mjeri odnosi na rashode za planirane i kandidirane projekta, a čija se realizacija očekuje u 2025. godini ili nisu odobrena bespovratna sredstva. Najznačajniji takvi projekti spomenuti su u obrazloženju Prihoda od pomoći.

**II. POSEBNI DIO**

**002 PREDSTAVNIČKA I IZVRŠNA TIJELA**

Rashodi za funkcioniranje predstavničkog i izvršnog tijela Općine Vinica planirani u iznosu od 45.502,05 eura povećavaju se za 5.890,49, eura i iznose 51.392,54 eura. Povećanje se odnosi na povećanje rashoda za protokol i povećanje naknade za rad načelnika radi usklađivanja osnovice.

**001 JEDINSTVENI UPRAVNI ODJEL**

Po ovim Izmjenama i dopunama u razdjelu Jedinstveni upravni odjel izmjene u programima su slijedeće:

PROGRAM REDOVNI IZDACI POSLOVANJA – smanjuju se za 10.436,00 eura, a smanjenje se odnosi na:

Aktivnost 100101 plaće i naknade -4.150,00€

Aktivnost 100102 materijalni rashodi -1.511,00€

Aktivnost 100110 informiranje -4.775,00€

PROGRAM PODUZETNIŠTVO, POLJOPRIVREDA, INOVACIJE I NOVI PROIZVODI – smanjuje se za 20.182,75, a smanjenje je zbog manjeg broja podnesenih zahtjeva za subvencije od planiranih

PROGRAM JAČANJE KOMPETENTNOSTI LOKALNE SAMOUPRAVE –povećava se za 1.835,00 i odnosi se na nabavu jednog računala i monitora za djelatnike JUO te ormara za server

PROGRAM PROJEKT ZAŽELI – u odnosu na tekući plan smanjuje se za 2.741,50, a smanjenje se odnosi na ostale nenavedene rashode za zaposlene .

PROGRAM ULAGANJE U MODERNIZACIJU TURIZMA – planirani iznos od 2.800,00 eura povećava se za 11.035,00 € eura i sada iznosi 13.835,00 eura. Povećanje se odnosi na povećanje članarine TZP Sjever Zagorja i sitni inventar TURISTIČKA INFRASTRUKTURA.

**00103 KOMUNALNE STAMBENE I DJELATNOSTI UREĐENJA PROSTORA**

**0010301 KOMUNALNA DJELATNOST**

PROGRAM REDOVNI IZDACI POSLOVANJA-povećava se za 17.504,00 eura i sada iznnosi 24.410,00 eura. Povećanje se odnosi na kapitalne pomoći trgovačkim društvima u javnom sektoru za izgradnju kanalizacijske mreže, aglomeracija za koje su zaprimljeni Zahtjevi za nadoknadu sredstava

PROGRAM KAPITALNA ULAGANJA – planiran je u iznosu od 53.705,00 eura, ovim izmjenama i dopunama smanjuje se za 25.000,00 eura , a odnosi se na planirana sredstva za kupnju zemljišta

PROGRAM UNAPREĐENJE KVALITETE STANOVANJA – od planiranih 27.572,00€ smanjuje se na 14.700,00, a smanjenje se uglavnom odnosi na kapitalne pomoći Varkomu za izgradnju vodovodne mreže

PROGRAM ODRŽAVANJE KOMUNALNE INFRASTRUKTURE ukupno se smanjuje za 117.480,01 eura , a smanjenje je rezultat izmjena raspoređenih po aktivnostima:

A101901 Održavanje javnih površina i radovi na uređenju -16.810,00, u najvećoj mjeri odnosi se na planirane usluge tekućeg i investicijskog održavanja poljskih puteva

A101902 Održavanje nerazvrstanih cesta, -7.800,00, smanjenje se odnosi na ostale usluge tekućeg i inv. održavanja nerazvrstanih cesta i čišćenje snijega

A101904 Održavanje groblja povećano za 9.500,25 € , A101905 Održavanje igrališta, igrališta za djecu i opreme povećano za 2.500,00 € zbog većih iznosa investicijskog održavanja dječjih igrala, A101906 Održavanje čistoće javnih površina i divljih odlagališta-smanjuje se za 10.000,00 € i odnosi se na investicijsko održavanje i sanaciju bivše šudrane Greblica, A101907 Javna rasvjeta-smanjenje za 2.563,00 € (trošak el. en. do sada manji od planiranog), A101908 Uređenje i održavanje biciklističkih staza-smanjenje za 10.000,00€ jer nije bilo realizacije, A101909 Održavanje javnih prometnica i NC-smanjenje za 33.000,00 i odnosi se na kapitalne pomoći ŽUC-u za sufinanciranje rekonstrukcije županijskih cesta, K101901 Sanacije opasnog mjesta na ŽC2029-smanjenje za 57.007,25 jer se realizacija projekta planira u 2025. godini

PROGRAM GRAĐENJE KOMUNALNE INFRASTRUKTURE – smanjuje se za 332.609,27 eur i sada iznosi 208.505,28 eur. Izmjene se odnose na smanjenje planiranih rashoda za zid na groblju, uređenje eko prostora uz Arboretum Opeku i kapitalna ulaganja u Turističku infrastrukturu .

Modernizaciju i sanaciju NC, Održavanje, opremanje i rekonstrukcije sportskih građevina jer nisu ostvarena bespovratna sredstva po kandidiranom projektu

**0010302 STAMBENA DJELATNOST**

PROGRAM REDOVNI IZDACI POSLOVANJA- planiran u iznosu od 8.327,00€, nakon povećanja od 3.943,00 € iznosi 22.270,00 eur. Povećanje se odnosi na intelektualne usluge.

PROGRAM GRAĐENJE DRUŠTVENE INFRASTRUKTURE – planiran je u iznosu od 2.936.958,46, a nakon smanjenja od 2.781.014,40 eura po ovim Izmjenama i dopunama, iznosi 155.944,06 eur. Izmjene obuhvaćaju smanjenje planiranih rashoda za Kuriju Patačić, kapitalni projekt rekonstrukcija i prenamjena zgrade Motel Opeka u Hotel baštine -smanjenje za 1.993.659,00 € i kapitalni projekt dogradnja Dječjeg vrtića, faza II-smanjenje u iznosu od232.075,00. Navedeni kapitalni projekti nisu realizirani (objašnjenje Prihodi od pomoći). Unutar ovog programa, povećana su sredstva za kapitalni projekt Uređenje prostora zgrade općine za iznos od 23.342,56 € zbog izmjena u projektu i dodatnih radova te usluge stručnog nadzora nad radovima.

PROGRAM DEMOGRAFSKA REVITALIZACIJA - planirani iznos od 29.751,00€ smanjuje se za 2.201,00€. Smanjenje je rezultat izmjena (povećanja i smanjenja) unutar programa, a najznačajnije smanjenje odnosi se na potpore u stambenom zbrinjavanju mladih i ostale naknade iz proračuna u novcu (najljepši vrt/okućnica), a koji ovise o podnesenim zahtjevima.

**0010303 PROSTORNO PLANIRANJE, ZAŠTITA OKOLIŠA I KULTURNIH SPOMENIKA**

PROGRAM REDOVNI IZDACI POSLOVANJA koji je prema tekućem planu iznosio 31.602,00 €, nakon smanjenja iznosi 5.955,00. Najveće smanjenje po ovom programu odnosi se na sufinanciranje troškova izgradnje i opremanje sortirnice prema Sporazumu (grad Varaždin) i kapitalne pomoći trgovačkim društvima u javnom sektoru-zbrinjavanje smeća Piškornica.

PROGRAM JAČANJE KOMPETENTNOSTI LOKALNE SAMOUPRAVE – planiran u Proračunu s 30.000,00 eura. Odnosi se na izradu Prostornog plana u sustavu e-Planovi, realizacija je u tijeku, odabran je izvođač, rashodi planirani za 2025. godinu po završetku, pa se ovim izmjenama i dopunama smanjuju za 30.000,00€.

PROGRAM PROTUPOŽARNA I CIVILNA ZAŠTITA po ovim izmjenama i dopunama se povećava za 8.985,00 i sada iznosi 57.820,00 €.

**00104 KULTURA, ZNANOST, ŠPORT**

**0010401 KULTURA**

PROGRAM SPORT, KULTURA, RELIGIJA – planirani iznos od 335.988,49 eur smanjuje se za 257.574,15 eura. Smanjenje se u najvećoj mjeri odnosi na prijavljeni projekt : Centar kreativnih i kulturnih industrija UPVŽ-Vinica, ITU SP2 , čija se realizacija očekuje u narednim razdobljima (Sporazum ITU).

**0010403 ŠPORT**

PROGRAM SPORT, KULTURA, RELIGIJA – smanjuje se za 13.060,45 eur i po ovim izmjenama i dopunama planiran je u iznosu od 37.878,50 €. Smanjenje se odnosi na rashode za trenere sportskih društava i dodatna financiranja za provedbu sportsko edukativnih i rekreativnih programa i organizaciju događaja te tekuće donacije sportskim društvima.

**00105 ŠKOLSTVO**

**0010501 PREDŠKOLSKI ODGOJ**

PROGRAM BRIGA O DJECI –povećava se za 9.850,92 eura i sada iznosi 59.908,01 eur. Povećanje se odnosi na sufinanciranje troškova polaznika drugih vrtića zbog povećanja ekonomske cijene vrtića.

**0010502 OSNOVNO OBRAZOVANJE**

PROGRAM REDOVNI IZDACI POSLOVANJA - povećava se za 3.6577,25 i sada iznosi 20.657,25. Povećanje se odnosi na kapitalne pomoći županijskim proračunima -dogradnja OŠ Vinica zbog povećanja mjesečnih iznosa najma po JPP.

PROGRAM ODGOJ I OBRAZOVANJE – nakon smanjenja od 47.104,28€ po ovim izmjenama i dopunama iznosi 104.314,47€. Smanjenje se uglavnom odnosi na kapitalni projekt Pješačko-biciklističko prometni poligon čiji se završetak očekuje u prvom kvartalu iduće godine te u skladu s time i rashodi. Unutar ovog programa planirani projekt Dodatni sati TZK bio je planiran kao kapitalni te se po ovim izmjenama i dopunama mijenja u tekući, a sve u istim iznosima.

**0010503 SREDNJEŠKOLSKO OBRAZOVANJE**

PROGRAM ODGOJ I OBRAZOVANJE – smanjuje se za 2.500,00 i sada iznosi 9.700,00 EUR. Razlog smanjenja je manji broj podnesenih zahtjeva za novčane potpore učenicima srednjih škola , nagrade za međunarodna, svjetska, državna i županijska takmičenja

**0010504 VISOKOŠKOLSKI OBRAZOVANJE**

PROGRAM ODGOJ I OBRAZOVANJE – nakon smanjenja od 4.008,00 €, po ovim izmjenama i dopunama iznosi 17.492,00 €. Smanjenje se odnosi na novčane potpore studentima radi broja podnesenih zahtjeva

**00106 SOCIJALNA SKRB**

Planirani iznos za socijalnu skrb od 82.545,00 smanjuje se za 7.517,72 eur i sada je plan 75.027,28 eur. Izmjene su radi smanjenja Programa BRIGA O DJECI dječji darovi za Sv. Nikolu (manji broj poklona) te PRORAM SOCIJALNA SKRB zbog toga jer nije bilo podnesenih zahtjeva za podmirenje trooškova stanovanja korisnicima ZMN. Također se i smanjuje PROGRAM DEMOGRAFSKA REVITALIZACIJA koji se odnosi na jednokratne potpore za novorođenče, također zbog manjeg broja zahtjeva u odnosu na planirano.

**00107 OSTALI KORISNICI**

PROGRAM RAZVOJ CIVILNOG DRUŠTVA smanjuje se za 72.484,46 €, a smanjenje se odnosi na planirani kapitalni projekt IOT koje se ove godine neće realizirati

***Proračunski korisnik Dječji vrtić Vinica***

Planirani financijski plan proračunskog korisnika Dječji vrtić Vinica u iznosu od 432.008,84 eur po ovim izmjenama i dopunama smanjuje se za 24.966,00 eur i sada iznosi 407.042,84 eur.

Ukupni prihodi poslovanja iznose 412.745,00, manjak prihoda iz prethodnih godina 5.698,16€, a rashodi poslovanja su sada planirani 407..046,84€.

Smanjenje prihoda u najvećoj mjeri se odnosi na prihode od participacije .Prihodi od nadležnog proračuna povećavaju se za 6.774,00 te sada iznose 267.631,00 €. Najveće smanjenje rashoda je za planirane rashode za zaposlene.

Svojom djelatnošću Dječji vrtić Vinica ima cilj osigurati veći standard predškolskog odgoja na području općine Vinica i ostvariti kvalitetu smještaja djece u predškolskoj ustanovi u skladu s normativima utvrđenog standarda u svrhu očuvanja tjelesnog i mentalnog razvoja djece.